**NÁRODNÁ RADA SLOVENSKEJ REPUBLIKY**

**IV. volebné obdobie**

Číslo: 1650/2008

**794a**

### **S p o l o č n á s p r á v a**

### výborov Národnej rady Slovenskej republiky o prerokovaní návrhu poslancov Národnej rady Slovenskej republiky Rudolfa PUČÍKA, Maroša KONDRÓTA a Mariána KOVAČÓCYHO na vydanie zákona, ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení zákona č. 330/2007 Z. z. a mení zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov **(tlač 794) – druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

Národná rada Slovenskej republiky uznesením č. 1069 z 23. októbra 2008 pridelila návrh poslancov Národnej rady Slovenskej republiky Rudolfa PUČÍKA, Maroša KONDRÓTA a Mariána KOVAČÓCYHO na vydanie zákona, ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení zákona č. 330/2007 Z. z. a mení zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov **(tlač 794)** na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodársku politiku a

Výboru Národnej rady Slovenskej republiky pre obranu a bezpečnosť ako gestorskému.

Výbory prerokovali predmetný návrh zákona v stanovenej lehote.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktoré rokovali o uvedenom návrhu zákona, súhlasili s návrhom zákona a odporučili Národnej rade Slovenskej republiky návrh zákona schváliť s týmito pripomienkami:

1. V čl. I v bode 3 nahradiť slová „nad 3 000,- Sk“ slovami „nad 100 eur“.

Dňa 24. októbra 2008 bol schválený návrh zákona,

ktorým sa menia niektoré zákony v pôsobnosti Ministerstva vnútra Slovenskej republiky, v súvislosti so zavedením meny euro. Z uvedeného dôvodu je potrebné v návrhu zákona vykonať zmenu z pôvodnej sumy v korunách, na sumu v eurách.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I bod 4 znie:

„4. V § 15 ods. 2 sa na konci prvej vety nahrádza bodka bodkočiarkou a pripájajú sa tieto slová: „psychologické vyšetrenie sa v tomto prípade vyžaduje, iba ak tak určí lekár, ktorý posudzuje zdravotnú spôsobilosť.“.

Oproti predloženému návrhu sa povinnosť predkladať psychologické vyšetrenia ruší iba pri opakovanom posudzovaní zdravotnej spôsobilosti, ktoré sa vykonáva každé dva roky. Aj v tomto prípade bude však potrebné vykonať psychologické vyšetrenie, ak tak určí posudzujúci lekár.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I bod 18 znie:

„18. V § 56 ods. 7 sa suma „33 193 eur“ nahrádza sumou „166 000 eur“, suma „165 969 eur“ nahrádza sumou „ 1 660 000 eur“ a suma „331 939 eur“ nahrádza sumou „ 3 320 000 eur“.“.

Dňa 24. októbra 2008 bol schválený návrh zákona, ktorým sa menia niektoré zákony v pôsobnosti Ministerstva vnútra Slovenskej republiky v súvislosti so zavedením meny euro, ktorý v článku.... v bodoch 1, 2, 3 menil sumy v § 56 ods. 7 z korún na eurá. V nadväznosti na to je potrebné upraviť návrh, ktorý tiež upravuje sumy v § 56 ods. 7, avšak z pôvodných súm v korunách na sumy v korunách. Z uvedeného dôvodu je potrebné v návrhu zákona vykonať zmenu z pôvodnej sumy v korunách na sumu v eurách.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. Čl. III znie:

„Čl. III

Tento zákon nadobúda účinnosť 15. januára 2009, okrem čl. I bodu 27, ktorý nadobúda účinnosť 31. decembra 2008.“.

Vzhľadom na zmeny súvisiace s prijatím eura sa účinnosť zákona navrhuje zmeniť na 15. januára 2009, okrem bodu 27, ktorý musí nadobudnúť účinnosť ešte v roku 2008. V tomto bode sa totiž predlžuje platnosť preukazov, ktoré boli vydané podľa predchádzajúcej právnej úpravy a platnosť, ktorých má zaniknúť dňom 31. decembra 2008, a to aj napriek tomu, že desaťročná lehota, na ktorú boli vydané, ešte neuplynula.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

Gestorský výbor odporúča o pozmeňujúcich a doplňujúcich návrhoch hlasovať takto:

O bodoch  **1 až 4** hlasovať spoločne, a tieto **schváliť**.

**IV.**

Gestorský výbor na základe stanovísk výborov k návrhu poslancov Národnej rady Slovenskej republiky Rudolfa PUČÍKA, Maroša KONDRÓTA a Mariána KOVAČÓCYHO na vydanie zákona, ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení zákona č. 330/2007 Z. z. a mení zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov **(tlač 794)** vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča**

Národnej rade Slovenskej republiky predmetný návrh zákona  **schváliť** v znení schválených pozmeňujúcich a doplňujúcich návrhov uvedených v tejto správe.

**Spoločná správa** výborov Národnej rady Slovenskej republiky k návrhu poslancov Národnej rady Slovenskej republiky Rudolfa PUČÍKA, Maroša KONDRÓTA a Mariána KOVAČÓCYHO na vydanie zákona, ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení zákona č. 330/2007 Z. z. a mení zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov **(tlač 794)** v druhom čítaní **bola schválená uznesením Výboru Národnej rady Slovenskej republiky pre obranu a bezpečnosť č. 217 na svojej 48. schôdzi.**

V Bratislave 25. novembra 2008

## Rudolf PUČÍK v. r.

predseda výboru